Tagne Tähe 	
Päästeameti Lõuna päästekeskus	
rescue@rescue.ee	Meie: kuupäev digiallkirjas nr 9-1.3/5145

Detailplaneeringu eelnõu avaliku 
väljapaneku teade ja detailplaneeringu 
eelnõu esitamine kooskõlastamiseks

Austatud proua Tähe

Oleme Teid kaasanud Valga linna Pikk tn 1 maaüksuse ja selle lähiala detailplaneeringu koostamisse planeerimisseaduse § 127 lõikest 1 ja Vabariigi Valituse 17.12.2015 määrus nr 133 „Planeeringute koostamisel koostöö tegemise kord ja planeeringute koostamise alused“ § 3 punkt 10 lähtuvalt, kuna planeeringuala vahetusläheduses asub ohtlik ettevõte ning planeering käsitleb tuleohutusnõudeid. Järgnevalt edastame Teile detailplaneeringu eelnõu avaliku väljapaneku teate (planeerimisseaduse § 82 lõige 1 ja 3) ja esitame detailplaneeringu eelnõu planeerimisseaduse § 85 lõike 1 kohaseks kooskõlastamiseks.

Teade detailplaneeringu avaliku väljapaneku kohta
Informeerime Teid, et on valminud Valga linna Pikk tn 1 maaüksuse ja selle lähiala detailplaneeringu eelnõu. Valga Vallavalitsus korraldab nimetatud detailplaneeringu eelnõu avalikku väljapaneku ajavahemikul 06.01.2025 kuni 04.02.2025 Valga Vallavalitsuse 1. korruse stendil ja Valga valla veebilehel https://www.valga.ee/detailplaneeringud (planeerimisseaduse § 82 lõige 1 ja 3). Avaliku väljapaneku jooksul on igal isikul õigus avaldada detailplaneeringu eelnõu kohta arvamust. Arvamused on oodatud Valga Vallavalitsuse e-posti aadressile valga@valga.ee või postiaadressile Puiestee tn 8, 68203 Valga linn, Valga vald, Valgamaa.

Valga linna Pikk tn 1 maaüksuse ja selle lähiala detailplaneering on koostatud eesmärgiga kavandada Räni oja kaldale Pikk tn 1 maaüksusele funktsionaalne ja kaasaegsetele nõudmistele vastav Circel K teenindusjaama uus teenindushoone ja teeninduseks vajalikud rajatised. Olemasoleva teenindusjaama hoone asemele kavandatakse veoautode tankimisplatsi rajamist ning uue teenindusjaama asukohana nähakse krundi lõunaosa.

Planeeringuala suurus on ligikaudu 0,4 ha. Planeeringuala asub Valga linna Pika ja Tartu tänava ringristmiku kõrval Rükkeli ettevõtlus- ja tootmisala piiril. Planeeringualasse on hõlmatud Pikk tn 1 maaüksus (katastriüksuse tunnus 85401:011:0060) terviklikult ja Räni org 3 maaüksus (katastriüksuse tunnus 85501:001:0884) osaliselt.

Detailplaneeringuga määratakse ehitusõigus uue teenindushoone ehitamiseks tankla ja teenindushoone kasutamise sihtotstarbega krundile. Uus hoone peab olema avalikust ruumist vaadeldav ja esteetiline. Kavandatavad rajatised peavad olema uue hoonega samas stiilis ja moodustama ühtse terviku. Planeeringuga tehakse ettepanek liikluskorralduse muutmiseks. Pikk tn 1 maaüksusele kavandatakse uus juurdepääs Pikalt tänavalt Räni org 3 maaüksuse kaudu. Detailplaneeringuga muudetakse Pikk tn 1 maaüksuse ulatuses senist ruumikasutust kaasaegsemaks ja linnaehituslikult funktsionaalsemaks ning suurendatakse liiklusohutust Pika tänava poolse juurdepääsutee asukoha muutmisega ringristmikust eemale. 

Detailplaneering sisaldab kehtiva Valga linna üldplaneeringu muutmise ettepanekut Räni oja ehituskeeluvööndi vähendamiseks. Planeeringuala ulatuses on ehituskeeluvööndit vähendatud 25 meetrilt 10 meetrile planeeringuga kavandatud tegevuste elluviimiseks.

Detailplaneeringu eelnõu esitamine kooskõlastamiseks
Käesolevaga esitame Teile Valga linna Pikk tn 1 maaüksuse ja selle lähiala detailplaneeringu eelnõu kooskõlastamiseks. Ootame Teie kooskõlastust Valga linna Pikk tn 1 maaüksuse ja selle lähiala detailplaneeringu eelnõu kohta hiljemalt 04.02.2025. Kui kooskõlastaja ei ole tähtajaks kooskõlastamisest keeldunud ega ole taotlenud tähtaja pikendamist, siis loetakse detailplaneeringu eelnõu kooskõlastaja poolt vaikimis kooskõlastatuks. 

Lugupidamisega

/allkirjastatud digitaalselt/

Monika Rogenbaum
vallavanem

Lisa: Valga linna Pikk tn 1 DP eelnõu.asice

Lenna Hingla, 
5860 1234, lenna.hingla@valga.ee